Rikunarita-ORG/Wikinium huggingface dataset:
# Sir

Sir (hääldus [sö:r]) on inglise keelt kõnelevates maades, eeskätt Suurbritannias, tiitliga alamaadli hulka kuuluvate isikute (baronet ja rüütel) poole pöördumisel kasutatav viisakussõna. Tihti arvatakse ekslikult, et *sir* on tiitel.

## Sõna *sir* viisakussõnana

### Pöördumis- või kõnetamisviis

Viisakussõna *sir* kasutatakse kas suulise pöördumise korral eesnime ees (näiteks Sir Winston) või kirjaliku pöördumise korral ees- ja perekonnanime ees (näiteks Sir Winston Churchill) – sel juhul kirjutatakse see eesti keeles suure algustähega ja harilikus ehk püstkirjas. Kui viisakussõna *sir* kasutatakse eestikeelses tekstis ilma isiku pärisnimeta, siis kirjutatakse see väikse algustähega ja kursiivis.

### Vajadus kasutada

Viisakusvormelit *sir* kasutatakse pöördumisel järgmiste tituleeritud isikute poole:

#### Suurbritannias

* Baronet (*Bt*.)
* Sukapaelaordu rüütel (KG)
* Karuohakaordu rüütel (KT)
* Bathi ordu komandör või suurristi rüütel (KCB/GCB)
* Püha Miikaeli ja Püha Jüri ordu rüütelkomandör või suurristi rüütel (KCMG/GCMG)
* Kuningliku Victoria ordu rüütelkomandör või suurristi rüütel (KCVO/GCVO)
* Briti impeeriumi ordu rüütelkomandör või suurristi rüütel (KBE/GBE)
* *Knight Bachelor* (*Kt*.)

### Sõna *sir* kasutus koos tiitlit tähistavate postnominaalsete lühenditega

Näiteid:

* admiral Sir Bruce Fraser, KBE
* feldmarssal Sir Thomas Blamey, KBE
* professor Sir Patrick Bateson, FRS
* Sir Arvi Parbo, *Kt. Bach*.

Kuid näiteks doktorikraadi ei kasutata koos viisakussõnaga *sir*. Samuti ei kasutata sõna *sir* vaimulikkonnas:

* reverend dr John Polkinghorne, KBE, FRS (*Post-nominal letters* KBE viitavad, et reverend kuulub rüütliseisusse).

Kui rüütliseisuse tunnused (näiteks ordenimärgid) on antud isikule, kes ei ole Suurbritannia ega Rahvaste Ühenduse kuningriigi kodanik, loetakse teda aurüütliks ning tema poole pöördumisel ei kasutata nime ees sõna *sir*.
Eestlastest on niisugused:

* Johan Pitka
* Johan Laidoner
* Toomas Hendrik Ilves

## Sõna *sir* kõnetlussõnana

Sõna *sir* kasutatakse ka kõnetlussõnana meesisikute poole pöördumisel.

## Eestlased, kelle poole on kohane pöörduda viisakussõnaga *sir*

* Arvi Parbo (Knight Bachelor)

## Vaata ka

* Rüütlikslöömine
* Knight Bachelor
* Post-nominal letters

## Viited
# Roger Waters

Roger Waters 2006. aastal
**George Roger Waters** (sündinud 6. septembril 1943 Great Bookhamis) on inglise laulja, basskitarrist ja helilooja, ansambli Pink Floyd asutajaliige. Pärast ansamblist lahkumist 1985. aastal jätkas Waters muusikukarjääri sooloartistina.

Rogers Watersi isa, keda ta pole oma silmaga näinudki, sai 1944. aasta veebruaris Teises maailmasõjas surma. Sõda ja lapsepõlv ilma isata kajastub mitmes tema laulus.

1965. aastal asutas ta koos Syd Barretti, Richard Wrighti ja Nick Masoniga ansambli Sigma 6, millest hiljem kujunes Pink Floyd. Juba nende esimest albumit "The Piper at the Gates of Dawn" saatis edu.

Roger Watersi loomingule on oma jälje jätnud noorpõlvesõber Syd Barretti uimastisõltuvus ja allakäik. Esialgu kirjutas Barrett enamiku bändi lauludest, aga tema halveneva tervise ja käitumise tõttu asendati ta 1967. aasta lõpus David Gilmouriga. Esialgu kartsid mänedžerid, et bänd ei ole ilma Barrettita enam sama menukas, kuid Watersi ja Gilmouri koostöö osutus veel edukamaks.

Ansamblist Pink Floyd 1985. aastal lahkudes kuulutas ta ansambli laialiläinuks, kuid teised jätkasid Pink Floydi nime all tegutsemist. Waters hakkas tegutsema soolomuusikuna.

## Diskograafia

* 1970 "Music from 'The Body'" (koos Ron Geesiniga)
* 1984 "The Pros and Cons of Hitch Hiking"
* 1986 "Soundtrack "When the Wind blows""
* 1987 "Radio K.A.O.S."
* 1990 "The Wall – Live 1990 in Berlin"
* 1992 "Amused to Death"
* 2000 "In the Flesh (Live)"
* 2002 "Flickering Flame - The Solo Years Volume 1"
* 2004 "To kill the child / Leaving Beirut" CD-singel
* 2005 "Ça Ira"
* 2007 "The Last Mimzy" (*soundtrack* koos Howard Shore'iga)

## Välislingid

*
* Adam Easton. Roger Waters gigs in Poland cancelled amid Ukraine backlash. BBC News, 25. september 2022
# Jeff Beck

| Jeff Beck |
| --- |
| Jeff Beck 1979. aastal Amsterdamis |
| Sünninimi |
Geoffrey Arnold Beck |
| Sündinud |
24. juuni 1944
Wallington, Suurbritannia |
| Surnud |
10. jaanuar 2023 (78-aastaselt) |
| Stiilid | *hard rock*, *blues rock*, progressiivne rokk |
| Elukutse |
kitarrist, helilooja |
| Pill |
kitarr |
| Tegev |
alates 1965 |
| Seotud esitajad |
The Yardbirds, The Jeff Beck Group |
| Veebileht |
ametlik koduleht |

**Jeff Beck** (kodanikunimega **Geoffrey Arnold Beck**; 24. juuni 1944 Wallington – 10. jaanuar 2023) oli Suurbritannia kitarrist ja helilooja.

1965. aastal liitus Jeff Beck ansambliga The Yardbirds, kuhu ta valiti asendama Eric Claptonit. 1967. aastal lahkus ta The Yardbirdsist ning moodustas oma bändi The Jeff Beck Group, kuhu algselt kuulusid veel laulja Rod Stewart ja bassimängija Ronnie Wood. The Jeff Beck Group tegutses 1972. aastani ning salvestas neli albumit. Hiljem on Jeff Beck tegutsenud sooloartistina.

Ajakirja Rolling Stone koostatud kõigi aegade 100 parima kitarristi edetabelis valiti ta 5. kohale.

2010. aastal ilmus tema plaat "Emotion & Commotion".

## Viited

## Välislingid

* Raul Vaigla: Jeff Beck on arendanud kitarri kui instrumenti läbi aastakümnete, ERR, 12. jaanuar 2023
* Janar Ala, Jeff Beck – igast asendist perfektne, Postimees, 12. jaanuar 2023
# Lõunaminikeelne Vikipeedia

Logo
**Lõunaminikeelne Vikipeedia** on Vikipeedia lõunaminikeelne versioon.

Lõunaminikeelne Vikipeedia sai alguse aprillis 2003.

Seal on 434 272 artiklit, millega see on artiklite arvult 36. keeleversioon, ja 1 079 022 lehekülge. Seal on 73 962 registreeritud kasutajat (kellest aktiivseid on 116) ja 3 administraatorit.

84% lõunaminikeelse Vikipeedia artiklitest on bottide loodud.

## Artiklite arvu statistika

|  |  |
| --- | --- |
|  | See diagramm kasutab tarkvaralisa Graph, mida enam ei toetata. Diagrammi andmed tuleb esitada uue tarkvaralisaga Chart või muul kujul. |

* 10 000 artiklit täitus novembris 2012
* 20 000 artiklit täitus juulis 2015
* 100 000 artiklit täitus novembris 2015
* 200 000 artiklit täitus oktoobris 2016
* 300 000 artiklit täitus veebruaris 2020
* 400 000 artiklit täitus märtsis 2020

## Viited

## Välislingid

* Lõunaminikeelne Vikipeedia
# Tulipunkt

|  |  |
| --- | --- |
|  |  *See artikkel räägib informaatika mõistest; optika mõiste kohta vaata artiklit Fookus; saate kohta vaata artiklit Tulipunkt (saade)* |

---

Wi-Fi levi joonis
**Tulipunkt** (inglise keeles *hotspot* 'tulipunkt') on koht, kus asub Wi-Fi juurdepääsu võimaldav seade. Tulipunktiks nimetatakse seadme tekitatud leviala, pääsupunktiks aga seadet ennast.

## Vaata ka

* Pääsupunkt

## Viited